SARLNUUS SONDAG 6 JANUARIE 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,325, 14,235, 10,135, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In die nuus vandag; 
30 METER DIGITALE NAWEEKAKTIWITEIT OP 19 EN 20 JANUARIE 
HUNTING LIONS IN THE AIR 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


30 METER DIGITALE NAWEEKAKTIWITEIT OP 19 EN 20 JANUARIE 


'n Tweedaagse aktiwiteit is deur 30 meter entoesiaste gereël ten einde amateurs 
wat in PSK 31, en ander digitale modusse, belangstel `n geleentheid te bied 
om op 10 MHz te gesels. Die aktiwiteit sal om 00:01 UTC op 19 Januarie 
begin, oor twee dae strek en om middernag op 20 Januarie eindig. Die 10 MHZz- 
band behoort interessante DX-toestande gedurende die nagure op te lewer. Die 
aktiwiteit sal fokus op 10,135 tot 10,145 MHz. Die hoofmodus sal PSK31 op 
10,140 MHZ plus minus 1 000 Hz wees. Die doelwit is vir amateurs wêreldwyd 
om met EU-stasie kontak te maak ten einde aktiwiteit dmv. digitale modusse 
te promoveer en en digitale aktiwiteit op 30 m aan te wakker. 


Hierdie is nie 'n kompetisie nie, maar `n aktiwiteit om 30 meter digitale akti- 
witeite aan te blaas in samewerking met die 30 Meter Digitale Groep. Logstate 
word nie benodig nie, maar deelnemende radioamateurs word verssoek om €- 
pos te stuur aan m5aav@3(meterdigital.org waarin vermeld word met hoeveel 
stasies kontak gemaak is. 


Die oogmerk van die 30 Meter Digitale Groep is om die gebruik van digitale 
modusse op die 30 m-band aan te moedig en om die aandag te vestig op hoe 
wonderlik hierdie band in werklikheid is. Die groep bevorder bewustheid van 
hierdie unieke HF-band wat deur baie genoem word “die bes bewaarde geheim' 
van HF-radio. Die groep wakker ook goeie digitale bedryfsprosedures, verskil- 
lende digitale modusse, eksperimentering, bekende weeklikse en maandelikse ak- 
tiwiteite, afsprake, aktiwiteitsfrekwensies, antennas en voortplantingsrapporte 
vir slegs die 30 m-band. Vir verdere inligting aangaande die groep, besoek 
www.3Ometerdigital.org. 


HUNTING LIONS IN THE AIR 


Die jaarlikse Hunting Lions in the Air kompetisie vind plaas oor die naweek van 
12 en 13 Januarie 2008. Hierdie is `n gesamentlike aktiwiteit met radioamateurs 
en lede van die LIONS-organisasie. Dit is `n foon- en GG-kompetisie op 80 tot 
10 meter, `n RS- of RST-verslag en `n reeksnommer word uitgeruil. Die reëls 
sal saam met HF Happenings uitgestuur word. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag tot laag gaan wees. Die verwagte geomagnetiese veld 
sal oor die algemeen stil wees behalwe gedurende 6 tot 8 Januarie wanneer 
onrustige toestande verwag word. Die verwagte effektiewe sonvlektelling sal 
gedurende die komende week minder as 25 wees. 


Die verwagte DX-toestande is goed vir die Noord-Oos- en Noord-Wes-paaie maar 
vrotterig vir die hoofsaaklik Noordelike rigtings. 15 m en 20 m is die beste keuse 
vir DX met moontlike 15 en 20 m-openinge vanaf 14:00 SAT na Indië. Daar is 
`n moontlikheid van kort, flou 20 m-openinge na Australië vanaf ongeveer 15:00. 
Vanaf ongeveer 18:00 is daar ook moontlike kort, flou 20 m openinge na Europa. 
Vanaf ongeveer 18:00 is daar moontlike 15 en 20 m-openinge na die VSA. 


Vir die morsekode-en digitale entoesiaste sal dit lonend wees om 10 MHz te 
monitor. 


Plaaslik gaan toestande gedurende die dag op 40 m goed wees. 30 m behoort 
goeie resultate oor die langer afstande te lewer. Saans is 80 m die beste keuse, 
dit is nou as die donderstorms en staties vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Wie 
weet, dalk bring die nuwe jaar sakke vol kontakte? Skakel jou stel aan,luister 
en roep ook CO om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


7 Januarie 2008 - NARS heropen; 12 en 138 Januarie - Hunting Lions in the 
Air kompetisie; 19 en 20 Januarie 30 meter digitale aktiwiteit; 21 Januarie 
- Sluitingsdatum van SARL-HMO-bakenkompetisie; 26 Januarie BACAR- 
vergadering om 11:00 by NARS: 31 Maart - Sluitingsdatum vir stadium 1 van 
2008 konstruksiekompetisie. 


SARLNuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 


besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


Dankie dat u geluister het, 73. 
/EX 


